Geir Ellingsrud

Geir Ellingsrud () er ein norsk matematikar og professor ved Universitetet i Oslo. Han var rektor ved universitetet i perioden 2006–2009.

 Akademisk karriere 
Ellingsrud vart fil.dr. ved Stockholms universitet i 1983, og har sidan 1992 vore professor i matematikk ved Universitetet i Oslo. I 1988 fekk Ellingsrud «Norges Allmennvitenskapelige Forskningsråds pris for fremragende forskning». Han var redaktør for fagtidsskriftet Acta Mathematica i seks år og ansvarleg redaktør for det populærvitskaplege tidsskriftet NORMAT i fire år.

 Rektor ved Universitetet i Oslo 
Ellingsrud stilte som ein av fem kandidatar ved rektorvalet ved Universitetet i Oslo hausten 2005, og profilerte seg under valkampen som delvis kritisk til «Kvalitetsreforma». Samanlikna med dei andre kandidatane, hadde han ein lågmælt stil under valkampen, men han hadde stor støtte hjå fagorganisasjonane på universitetet og enda med å vinne valet. Ellingsrud tiltredde som rektor i januar 2006. Hausten 2008 gjorde han det klart at han ikkje tok attval til ein ny periode våren 2009.

 Kjelder 
 Denne artikkelen var opphavleg basert på «Geir Ellingsrud» på Wikipedia på bokmål og riksmål.

 Bakgrunnsstoff 


Kategori:Professorar ved Universitetet i Oslo
Kategori:Rektorar ved Universitetet i Oslo
Kategori:Medlemmar av Det Norske Videnskaps-Akademi